Viborger Samler, 1849-05-15
Af et Par Privatcorrespondencer fra Fredericia af 10de Mai til Nyeste Postefterretninger erfares, at det meget generer vore Folk fra Fredericias Volde at skyde paa de fjendtlige Skandsearbeidere, eftersom Fjenden dertil ved Tvang betjener sig af vore egne jydske Bønder, hvoraf flere allerede skulle være faldne for deres Landsmænds Kugler. Det belgiske Blad Independence, melder, at der er indtraadt et meget heftigt Misforhold mellem General Prittwitz og Hertugen af Sachsen=Koburg, der er gaaet saavidt, at de have udfordret hinanden og at kun de mægtigste Jndflydelser have kunnet forhindre en Duel imellem dem. Denne Sag, der naturligviis har vakt den største Sensation, skriver sig fra Prittwitz's Vægring ved at rykke ind i Jylland, som man udleder fra hemmelige Jnstructioner, han skulde have fra Berlin. Hertugen har i den Anledning yttret sig imod ham i de heftigste Udtryk og opfordret ham til at træde ud af den Uvirksomheds-Tilstand, hvori han blev holdt af sine hemmelige Jnstructioner. Ribe, den 11te Mai. De Efterretninger, der indløbe fra Østkanten ere kun lidet glædelige, men vi kunne et heller vente, at høre noget godt fra en Egn, der er i Fjendens Vold. Næsten dagligen leveres Træfninger om hvis Detailler vi kun kunne have aldeles upaalidelige Rygter, hvoraf vi ingen ville omtale. Kun saameget vide vi med Vished, at der i disse Dage er indbragt til Kolding, som saaret Lieutenant Faber af vor Armee, tilligemed nogle saa saarede Soldater, medens der er indbragt et stort Antal fjendtlige Døde og Saarede. J Omegnen af Kolding plyndres (trods Gen. Prittwitz's Løvte i sin Proclamation, om at beskytte Eiendommen) især Fødevare og af Kjøbmændenes Boutiker og Lagere i Kolding borttages Riis, Sukker, Kaffe &c. De tydske Requisitioner ere saa overdrevne, at de ikke kunne præsteres een Gang endsige oftere. Fra flere Sogne er derfor intet leveret og Følgen deraf er, at Fienden nu har begyndt at tage selv af Fourage, Fødevare a., idetmindste i Sognen ved Grændsen. Hertugen af Augustenborg har tilbragt flere Dage i Kolding med sin Søn, og Byen besøges dagligen af nysgjerrige Slesvigholstenere. Endvidere erfare vi, at Advocat Bargum og en Herredsfoged Pauli følge det tydske Hovedqvarteer og skulle have det Hverv at organisere en provisorisk Regjering for Jylland. (Ribe Av.) Fra Veile skrives under 9de De. Førend Fjenden rykkede herind, saae jeg et mærkeligt Syn. En Dragon, havde faaet sin Arm amputeret og blev sat paa en Vogn, men det forhindrede ham ikke i, roligt at spise de ham paa Gaden tilbudte Forfriskninger. (Beboerne fra Sønder til Nørregade stode nemlig paa Gaden med alleslags Beværtninger til de bortdragne Soldater.) Da Armen var afsat, havde Lægen seet, at der stak en Forlovelsesring paa en af Fingrene, og da han ikke kunde faae den af, hug han Fingeren af. Dragonen tog derpaa roligt imod Ringen og puttede den i Lommen. (Aarh. Av.) Thisted, den 12te Mai. J Hjardemaal Sogn indtraf i Mandags den Ulykke, at under Gravningen af en Brønd i den derværende sandige Jord, styrtede Jorden eller Sandet sammen om den Mand der gravede. Den blev arbeidet uafbrudt Dag og Nat paa at redde ham, men forgiæves. J Tirsdags var man endnu istand til at række den Ulykkelige et Stykke Brød. Præsten skal endog have været tilstede og talt Trøstens Ord til ham, og til Onsdag Middag var han endnu ilive; men henad Eftermiddagen antog man, at han var qvalt eller død af Afkræftelse, da man endnu ikke til den Tid havde bragt saameget Sand op af Hullet, at det var muligt at komme til ham. (Th. A.) Ankommen pr. Estaf, til Viborg idag Morges.)(Officielt.)"Bredstrup, den 14de Mai. Efterat have været en kort Tid i Underup har Fjenden forladt samme og er draget mod Øst henimod Horsens til Byerne Eyer og Winther. Horsens siges nu at være besat af Fjenden, som skal være i Fremrykning derfra med 12,000 Mand, deels ad en østlig, deels en mere vestlig Vei.